*Par iepirkuma procedūras*

*“**Tramvaja sliežu ceļu pārbūve posmā no*

*Ausekļa ielas loka līdz Aspazijas bulvāra*

*un Radio ielas krustojumam, Rīgā”*

*(ID Nr.RS/2021/70) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums: Analizējot 5.pielikums lokālā tāme, lokālo tāmi nr. 5 Elektroapgāde (ārējie tīkli) abonentu un apgaismojuma tīkli, neskaidrību rada* ***Darbu daudzuma pozīcija nr. 119*** *(Pagaidu apgaismojuma uzstādīšana būvniecības laikā (pagaidu balsti, kabeļi un  risinājumu saskaņošana)) - 1 obj., jo ne paskaidrojošajā daļā, ne rasējumos šādi darbi nav minēti.* ***Lūgums sniegt šo darbu uzskaitījumu, apjomus un tehniskos risinājumus, lai varētu korekti veikt izmaksu aprēķinu.***

Atbilde: Būvuzņēmējam jāparedz esošo ielu apgaismojuma tīklu saglabāšanu, līdz tiek izbūvēti un pieslēgti projektētie apgaismojuma tīkli. Ja to nav iespējams realizēt, atbilstoši būvuzņēmēja izstrādātajam DVP (Darbu veikšanas projektam), tad būvuzņēmējs izbūvē pagaidu apgaismojuma tīklus nepieciešamajās zonās.

*2.jautājums:* ***Lūdzam Pasūtītāju norādīt tehniskos/fizikālos/ķīmiskos u.c parametrus,*** *kurus jāizpilda, lai varētu piedāvāt analogu produktu tāmē norādītajiem Indukret-VK1000, Inducret-VK2000 materiāliem un norādīt atbilstību konkrētam standartam vai citam normatīvajam aktam, ņemot vērā, ka šie materiāli neatbilst ceļu specifikācijās izvirzītajām prasībām attiecīgajiem materiāliem.*

Atbilde:

Parametri, kuri jāizpilda, lai varētu piedāvāt analogu produktu tāmē norādītajiem Indukret-VK1000:

Īpašības: Uz cementa un mikrosilīcija bāzes, hlorīdus nesaturošs materiāls,  neplaisājošs un salizturīgs, noturīgs pret pertapledojuma kaisāmo materiālu (sāļiem), ūdensnecaurlaidīgs.

Tehniskie dati:

frakcija 0-4mm

svaigas javas blīvums ~2.30kg/dm3

Spiedes stiprība ≥25 N/mm2 pēc 24 stundām

Spiedes stiprība ≥60 N/mm2 pēc 3 dienām

Spiedes stiprība ≥70 N/mm2 pēc 28 dienām

Lieces stiprība ≥4.0 N/mm2 pēc 24 stundām

Lieces stiprība ≥4.0 N/mm2 pēc 3 dienām

Lieces stiprība ≥8.0 N/mm2 pēc 28 dienām

Parametri, kuri jāizpilda, lai varētu piedāvāt analogu produktu tāmē norādītajiem Indukret-VK2000

Īpašības: Uz cementa bāzes, hlorīdus nesaturošs materiāls, ar augstu plūstamības pakāpi, neplaisājošs un salizturīgs, noturīgs pret pertapledojuma kaisāmo materiālu (sāļiem), ūdensnecaurlaidīgs, izturīgs pret eļļām un benzīnu.

Tehniskie dati:

frakcija 0-1mm

svaigas javas blīvums ~2.18 kg/dm3

Spiedes stiprība ≥20 N/mm2 pēc 48 stundām

Spiedes stiprība ≥40 N/mm2 pēc 7 dienām

Spiedes stiprība ≥60 N/mm2 pēc 28 dienām

Lieces stiprība ≥4.0 N/mm2 pēc 48 stundām

Lieces stiprība ≥7.0 N/mm2 pēc 7 dienām

Lieces stiprība ≥8.0 N/mm2 pēc 28 dienām

*3.jautājums 5.pielikums lokālā tāme, lokālās tāmes nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) Darbu daudzuma pozīcija nr. 55 (Piesūcinātu ozolkoka gulšņu (L2600) izbūve sliežu ceļa pārejas posmā uz esošās sliežu ceļa konstrukcijas klātnes (apjoms precizējams būvdarbu laikā)), norādītais apjoms 82 gab.*

*Lūdzam Pasūtītāju apstiprināt, ka Darbu daudzuma pozīcijā nr. 55 ir jāparedz pilnas segas konstrukcijas izbūves izmaksas (ierakums, salizturīgā kārta, šķembu maisījums 0/56, šķembu maisījums 0/45, fr. 8-16 granīta šķembas, kā arī paši gulšņi un sliežu stiprinājumi gulšņiem), kā tas ir norādīts rasējumā TS-CD-12 (seguma specifikācijā).*

Atbilde: Informējam, ka Lokālās tāmes Nr.1 (Sagatavošanās darbi, sliežu ceļi, pieturvietas, satiksmes organizācija, labiekārtojums) pozīcijā Nr.55 nav jāparedz pilnas segas konstrukcijas izbūves izmaksas. Izbūvējami tikai gulšņi, sliežu stiprinājumi. Pārejas posma izbūve paredzēta uz esošās sliežu ceļa konstrukcijas klātnes. Segumu specifikācijā, tehniskas kļūdas dēļ, ir norādīts, ka jāparedz pilnas segas konstrukcijas izbūve.

*4.jautājums: lūdzam sniegt precizējumus par 5.pielikums lokālā tāme, lokālo tāmi nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums)* ***Darbu daudzuma pozīciju nr. 136*** *(Koka sakņu vadulas sistēmas panelis "Tree root guide" h=30cm, L=5m). Pastāv divu veidu koku sakņu vaduļu sistēmas, kuru izmaksas ir būtiski atšķirīgas.* ***Lūdzam sniegt detalizētāku informāciju (foto jeb specifikāciju), lai Pretendents objektīvāk varētu novērtēt, kādas sakņu vadulas sistēmas nepieciešamas.***

Atbilde: Koku aizsardzības risinājumu produkti ir izvēlēti no greenmax.eu piedāvātās produkcijas -<https://www.greenmax.eu/cms/uploads/downloads/en/Root%20Guiding%20DeepRoot/DeepRoot-engels.pdf>. Būvuzņēmējs var piedāvāt cita ražotāja ekvivalentu materiālu, būvdarbu laikā, to saskaņojot ar projekta autoru.

*5.jautājums: Lūdzam sniegt precizējumus par 5.pielikums lokālā tāme, lokālo tāmi nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums)* ***Darbu daudzuma pozīciju nr. 124*** *(Visa veida stabu (gājēju plūsmas zonā) – luksoforu, ceļa zīmju, reklāmu, apgaismojumu – aplīmēšana ar lenti kontrastējošā krāsā 1600mm, 1400mm un 350mm augstumā virs zemes. Visiem krāsojumiem vai lentām jābūt 10 cm platā joslā.), norādītais apjoms ir 1 kpl.*

***Vai norādītais apjoms – 1 komplekts ir domāts visā iepirkuma posmā vai tikai rekonstrukcijas vietās? Lūdzam norādīt konkrētu darba apjomu.***

Atbilde: Paskaidrojam, ka 1 komplekts ir domāts visā iepirkuma posmā, t.sk. pieturvietu pārbūves vietās un kontakttīkla balstu izbūves vietās, no Ausekļa ielas apgriešanās loka līdz Aspazijas bulvāra un K.Barona ielas krustojumam. Visos objektos, kas tiek būvēti pilsētvidē, šis darba veids tiek paredzēts ar mērvienību komplektu. Faktiskais aplīmējamo stabu skaits ~70-80 gab., atbilstoši projekta rasējumiem, bet tas var mainīties uz būvprojekta realizācijas brīdi, tāpēc darbu mērvienība saglabājama “komplekts”. Darbu pozīcijas aprakstā ir skaidri definēts darba veids un vietas, kur tas ir jāparedz, proti, ietvē, kur paredzama gājēju plūsma. Stabi un cita veida šķēršļi zaļajā zonā nav jāaplīmē.

Iepirkumu komisijas priekšsēdētāja vietnieks Sergejs Gusevs